|  |
| --- |
| **Стандард 4. Компетенције дипломираних студената**  Савладавањем студијског програма студент стиче опште и предметно-специфичне способности које су у функцији квалитетног обављања стручне, научне и уметничке делатности. Опис квалификације која произилази из студијског програма мора одговарати одређеном нивоу националног оквира квалификација. |
| **Опис** општих и предметно-специфичних компетенција студената(највише 200 речи)  Савладавањем студијског програма Мастер академских студија руског језика и књижевности студент стиче следеће компетенције:  - познавање савремених научних система и методолошких принципа истраживања у областима науке о језику и науке о књижевности;  - разумевање лингвистичких, преводилачких и књижевних појмова, као и ширих и ужих теоријских система;  - способност интегрисања стечених академских знања у процесу решавања сложених теоријских, практичних и наставних проблема;  - способност самосталне анализе и интерпретације различитих типова текстова;  - способност за пословно превођење;  - самостално анализирање и конфронтирање структура језичких система и адекватно и кохерентно интерпретирање лингвистичке и књижевне теорије;  - способност за самосталан научно-истраживачки рад и за писање научних радова;  - способност за самостално научно и стручно усавршавање.  **Опис исхода учења**  Након завршетка Мастер академских студија руског језика и књижевности, студент је способан да:  - овлада теоријским и основним практичним методама истраживачких и развојних приступа науке о језику;  - користи и вреднује достигнућа из области лингвистике;  - самостално анализира и тумачи језичке проблеме и појаве у настави или науци;  - изабере најбоље књижевнонаучне методе за интерпретацију књижевног дела;  - примењује технике научног писања током самосталног научно-истраживачког рада;  - напише, презентује и одбрани мастер рад;  - критички размишља о проблемима из области филологије;  - самостално прати и евалуира свој рад;  - формира лични етички суд о појавама којима се бави и о методологији бављења тим појавама у складу са општим моралним принципима и етичким кодексом струке;  - препознаје потребу за континуираним усавршавањем. |
| **Прилози за стандард 4:**  [**Прилог 4.1**](../Tabele%20i%20prilozi%20standarda%204/Dodatak%20diplomi.doc)**.** Додатак дипломи. |